Ako grilovať na drevenom uhlí? Sú lepšie brikety či drevo?
V zásade ide o osobnú preferenciu, aké palivo použijete. Z praxe je však známe, že brikety ponúknu vyššiu výhrevnosť ako drevené uhlie. Lepší je takisto aj ich čas horenia. Pri grilovaní je podstatné, aby bol rošt v optimálnej vzdialenosti od ohniska. Palivo musí byť dostatočne rozžeravené, aby dokázalo produkovať teplo. V prípade, že má gril poklop, odporúčame gril uzatvárať, aby sa pri grilovaní teplo kumulovalo. Pri grile na uhlie nemožno teplotu presne regulovať, preto sa musíte s grilom zoznámiť, aby ste presne vedeli, v akej pozícii rošt má byť, aby ste dosiahli optimálne podmienky pre grilovanie.
Veľmi častá a opakujúca sa otázkaspotrebiteľov. Ako vyčistiť pripálený gril? Aký prípravok na čistenie grilu použiť? Pripálený rošt od tuku alebo obhorený liatinový rošt od plameňa, sú najčastejšími typmi znečistenia, s ktorými sa pri grile na drevenom uhlie môžete stretnúť. Základom je čistenie grilu neodkladať a čistiť ho hneď po vychladnutí. Existujú rôzne spôsoby umývania bez čistiacich prostriedkov, my však odporúčame špecializovaný čistiaci prostriedok na čistenie grilov, roštov alebo všeobecne pripálenín. Medzi účinné čistiace prostriedky na gril patrí HG Čistič na rúry a grily alebo CIF Professional čistič na trúby a grily. Rošt pred umývaním odporúčame vždy odmočiť v horúcej vode.